હજુ તો ચૈત્ર માસ મધ્યમાં ચાલી રહ્યાં છે ત્યારે આકરી ગરમી વચ્ચે લોકો શેકાઇ રહ્યાં છે. આમ સતત ભેજના પ્રમાણમાં થઇ રહેલાં ઘટાડાના પગલે ઉકળાટમાં પણ વધારો નોંધાતાં તેની અસર વાતાવરણ ઉપર પણ જોવા મળી રહી છે. ચાર દિવસથી સતત તાપમાનનો પારો ૪૦ ડિગ્રીને પાર પહોંચી જતા નગરજનો પણ ગરમીથી ત્રસ્ત થઇ ગયા છે. તો બુધવારે મહત્તમ તાપમાન ૪૦.૬ ડિગ્રીએ પહોંચી ગયું હતું. તો બીજી તરફ ગુરૃવારે મહત્તમ તાપમાનનો પારામાં વધારો નોંધાતાં ૪૧.૨ ડિગ્રીએ આવીને અટકી જતાં તેની અસર દિવસ દરમિયાન જોવા મળી હતી. અચાનક જ ગરમીમાં વધારો નોંધાતાં શહેરના મુખ્ય તેમજ આંતરિક માર્ગો પણ સુમસામ જોવા મળ્યાં હતાં તો હજુ તો એપ્રિલ અને મે માસમાં ગરમી પોતાનું કેવું રૌદ્ર સ્વરૃપ બતાવશે તો તે હાલના વાતાવરણ ઉપરથી અનુભવવા મળી રહ્યું છે. હજુ આગામી દિવસોમાં મહત્તમ તાપમાનના પારામાં વધારો નોંધાશે તેવી આગાહી પણ હવામાન ખાતા દ્વારા કરવામાં આવી છે.